Head tavad üldiselt - Ootame klubisse kõiki heatujuliselt ennast treenima, lõõgastuma ja aega veetma.  - Jõudes klubisse, pöördu vastuvõtu teenindaja poole ja anna oma tuleku eesmärgist teada, küsides vajadusel nõu.  -  Spordiklubisse või vaiksesse spaa-sse tulles registreeri ennast ennast vastuvõtuletis ja võta riietusruumi kapi võti.  - Riietusruumi kappi oleme klubis kasutamiseks valmis pannud hommikumantli ja spaajalanõud.  - Supellinad ja väikesed treeningrätikud on valmis pandud klubi erinevates ruumides avatud riiulitel.  - Kasutatud rätikud ja hommikumantlid palume jätta vastavalt tähistatud kogumiskohtadesse. Kasutatud spaajalanõud palume jätta kappi.  - Külastuse lõpus palume tagastada riietusruumi kapi  võtme vastuvõttu.  - Klubi liikmeks ootame kõiki alates 18. sünnipäevast. Lapsed ja kuni 18-aastased noored külastavad klubi reeglina koos vanema või järelvaatajaga. 10-18-aastased noored saavad klubi liikmeks astuda vanemate nõusolekul eesmärgiga alustada treeninguid koos personaaltreeneriga. 10-13 aastased noored võivad külastada Klubi ainult koos vanemaga või treenida personaaltreeneri juhendamisel. 14-18 aastased võivad külastada klubi personaaltreeneriga kokkulepitud ajal ja treeneri poolt  koostatud treeningkava alusel treenimise eesmärgil üksi. Lapsed vanuses 1,5-9 aastat, kes tulevad koos vanemaga klubisse kaasa mängutuppa mängima, ei pääse ilma saatjata klubis liikuma.  - Õhtul palume jõuda klubisse hiljemalt 45 minutit enne sulgemisaega.  -Klubis treenides ja spaa-hoolitsustest osa võtmisel palume objektiivselt hinnata oma tervislikku seisukorda ning vastutada oma tervise eest, vajadusel palume teavitada treenerit või spaaterapisti oma tervislikust seisukorrast.  - Palume klubis  lülitada mobiiltelefonid hääletule režiimile ning suhelda telefoniga teisi segamata.  -Väärisasjade hoidmiseks palume kasutada hoiulaekaid, valveta jäetud asjade eest klubi vastutust ei võta.